Temeljem odredbe članka 391. Zakona o vlasništvu i drugim stvarnim pravima (˝Narodne novine˝ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), članka 2. i 6. stavka 1. Odluke o davanju u zakup zemljišta u vlasništvu Općine Kostrena („Službene novine Općine Kostrena“ broj 2/15) i Odluke Općinskog načelnika KLASA: 022-06/20-01/2, URBROJ: 2170-07-03-20-113 od 18. ožujka 2020. godine, Općina Kostrena dana 14. travnja 2020. objavljuje sljedeći

 **J A V N I  N A T J E Č A J
*za davanje u zakup zemljišta k.č. broj 934/14, k.č. broj 934/13, k.č. broj 934/12 u 793/870 dijela, k.č. broj 932 u 3466/5406 dijela i za korištenje javne površine k.č.br. 931 z.k.ul. 275 sve u k.o. Kostrena-Barbara***

**A) Predmet natječaja**

Davanje u zakup zemljišta u vlasništvu Općine Kostrena kako slijedi:

Nekretnine označene kao **k*.č. broj 934/14 od 748 m2 z.k.ul. 1005, k.č. broj 934/13 od 369 m2, z.k.ul. 1004, k.č. broj 934/12 od 870 m2 z.k.ul. 1003 u 793/870 dijela, k.č. broj 932 od 901 m2 z.k.ul. 114 u 6932/10812 dijela i i za korištenje javne površine k.č.br. 931 z.k.ul. 275 od 558 m2 sve u k.o. Kostrena-Barbara*** u svrhu korištenja istih za postavu infrastrukturnih objekata, uređaja i opreme u ukupnoj površini od 3045,6 m2.

Početna cijena zakupa iznosi ***10,49 EUR/m² godišnje*** u protuvrijednosti kuna prema srednjem tečaju HNB-a,***uvećano za porez na dodanu vrijednost (PDV).***

Zemljišta se daju u zakup na vrijeme od 5 (pet) godineod dana zaključenja ugovora.

**B) Uvjeti natječaja**

**I**. Pravo sudjelovanja na natječaju imaju sve fizičke i pravne osobe.

Pisana ponuda za sudjelovanje na natječaju mora sadržavati:

1. ime i prezime, odnosno naziv ponuditelja s naznakom prebivališta ili boravišta, odnosno sjedišta,
2. OIB ponuditelja,
3. kontakt broj,
4. oznaku zemljišta (katastarska općina i brojeve katastarskih čestica za koje se ponuda podnosi) s napomenom da se ponuda podnosi isključivo skupno za sva zemljišta naznačena ovim natječajem,
5. izjavu o iznosu ponuđene zakupnine (ne može biti niža od objavljene) za ukupnu površinu nekretnina uvećanu za iznos PDV-a,
6. dokaz o uplaćenom garantnom pologu u iznosu od 5**.000,00 kuna** koji se uplaćuje na račun Općine Kostrena *IBAN: HR17 2340 0091 8538 0000 0, Model HR 68, Poziv na broj 7757-OIB*, sa svrhom uplate: „Garantni polog za zakup zemljišta u k.o. Kostrena-Barbara“,
7. IBAN broj računa ponuditelja radi povrata garantnog pologa.

**II.**Uz ponudu se obvezno prilaže:

1. preslika osobne iskaznice za fizičke osobe, odnosno izvod iz registra za pravne osobe,
2. potvrda Općine Kostrena, Upravnog odjela za financije i gospodarstvo kojom se potvrđuje da ponuditelj nema dugovanja prema Općini Kostrena.

**III.**Ponude u skladu s natječajnom dokumentacijom dostavljaju se preporučenom poštom ili osobno, u zatvorenim omotnicama na adresu: Općina Kostrena, Sv. Lucija 38, 51221 Kostrena, s naznakom „NE OTVARATI – NATJEČAJ ZA ZAKUP ZEMLJIŠTA“.

Rok za podnošenje ponude je ***8 (osam) dana*** od dana objave javnog natječaja na oglasnoj ploči i mrežnoj stranici Općine Kostrena.

Nepotpune i nepravodobne pristigle ponude, kao i one koje ne ispunjavaju uvjete ovog natječaja neće se razmatrati.

Na natječaju ne mogu sudjelovati ponuditelji s kojima Općina Kostrena vodi sudski spor iz ugovora o zakupu.

**IV.**Otvaranje ponuda održat će se dana 04. svibnja 2020. godine s početkom u 10.00 sati u prostorijama Općine Kostrena, Sv. Lucija 38.

**V.** Najpovoljnijim ponuditeljem smatrat će se ponuditelj koji uz ispunjenje svih uvjeta iz natječaja ponudi najviši iznos zakupnine.

Natječaj se smatra valjanim ako je pravovremeno podnesena barem jedna ponuda koja ispunjava uvjete natječaja i nudi barem najnižu (početnu) cijenu objavljenu u natječaju.

U slučaju da su dva ili više ponuditelja ponudila istu ponudu po svim kriterijima te istu cijenu zakupnine, provest će se usmeno javno nadmetanje odmah nakon otvaranja ponuda, a izabrat će se ponuditelj koji ponudi veću cijenu zakupnine.

**VI.**O odabiru najpovoljnije ponude ponuditelji će biti obaviješteni u pisanom obliku.

**VII.**Odabrani ponuditelj dužan je s Općinom Kostrena zaključiti ugovor o zakupu zemljišta i korištenju javne površine u roku od 30 (trideset) dana od dana donošenja odluke o izboru najpovoljnijeg ponuditelja.

Sve troškove glede javnog natječaja i sklapanja ugovora, trošak procjene vještaka glede visine zakupnine te trošak javnog bilježnika snosi najpovoljniji ponuditelj.

Najpovoljniji ponuditelj obvezuje se potpisom ugovora prihvatiti opće uvjete zakupa propisane *Odlukom o davanju u zakup zemljišta u vlasništvu Općine Kostrena* („Službene novine Općine Kostrena“ broj 2/15) kao i stvarno stanje zemljišta koja se daju u zakup, a glede nekretnine označene kao k.č. 931 z.k.ul. 275 k.o. Kostrena-Barbara koja ima status javnog dobra u općoj upotrebi prihvatiti uvjete iz odobrenje za korištenje javne površine KLASA:944-15/20-01/1, URBROJ: 2170-07-04-1-20-4, od 11. ožujka 2020. Upravnog odjela za komunalni sustav, prostorno planiranje i zaštitu okoliša Općine Kostrena.

 **VIII.**Ponuditeljima čije ponude nisu prihvaćene, garantni polog vraća se u roku od 8 (osam) dana od dana donošenja odluke o izboru najpovoljnijeg ponuditelja, dok se garantni polog ponuditelja čija je ponuda prihvaćena ne vraća, već se uračunava u zakupninu.

Ukoliko odabrani ponuditelj odustane od sklapanja ugovora o zakupu, isti nema pravo na povrat garantnog pologa.

**IX.**Zemljišta se daju u zakup u viđenom stanju uz obvezu najpovoljnijeg ponuditelja da nakon isteka zakupa ista oslobodi od stvari i osoba te ih vrati u prvobitno stanje.

**X.** Zakupnina za prvu godinu zakupa plaća se u roku od 15 (petnaest) dana od dana uvođenja u posjed u visini razmjernoj razdoblju koje je preostalo do isteka godine. Zakupnina za ostale godine zakupa plaća se mjesečno.

**XI.** Općina Kostrena zadržava pravo u svakom trenutku u cijelosti ili djelomično poništiti javni natječaj.

**XII.** Sve informacije o natječaju mogu se dobiti radnim danom isključivo na telefon broj 051/209-031 ili mobitel 099 235-2228 u vremenu od 9 do 12 sati odnosno putem e-pošte kostrena@kostrena.hr.

**OPĆINA KOSTRENA**

KLASA: 944-15720-01/01

URBROJ: 2170-07-03-20-6